**De unde-ai știut tu, oare?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De unde-ai știut tu, oare?

De unde-ai știut tu oare, că sunt același, de demult,

când la privirea-ți visătoare, eu îți rămâneam tăcut?

de unde-ai știut că-n mine, răsărise-aceeași floare

ce-n tine era deja de multă vreme înflorită,

iar dragostea ta rămăsese, pură și neîmpărtășită?

Cum de m-ai primit tu oare, cu brațele larg deschise,

cum de-ai știut, gingașă floare, că-mi ești visul dintre vise?

dar cum de ai știut tu oare, că sunt același, de demult,

ce putere nevăzută ne-a strigat pe amândoi,

de unde a știut ea oare, că suntem aceiași noi

când la privirea-ți visătoare, eu îți rămâneam tăcut?

Cum de-a știut acea putere, câtă nevoie-aveam de noi,

că ne simțeam în toamna vieții, atât de pustiiți și goi?

iar tu, cum de-ai păstrat iubirea, neofilită, pentru mine,

de te-am regăsit și parcă-mi păreai din lumile divine?

și cum de ai știut apoi, că sub atingerea ta dulce,

eram același de atunci părându-ți că duc o cruce?

Eu știu că-n mine simțeam floarea care nu s-a ofilit,

ce te-a tot strigat pe tine până când te-am regăsit,

pe care mi-ai pus-o-n suflet cu privirea-ți drăgăstoasă,

încă de când tu-mi păreai fetița cea mai frumoasă,

iar eu, sunt și azi același din vremea-aceea de demult

când la privirea-ți visătoare, rămâneam mereu tăcut!